Aaron Copland
Vaizdas:AaronCopland.JPG Aaronas Koplandas (angl. Aaron Copland, 1900 m. lapkričio 14 d. Brukline, JAV – 1990 m. gruodžio 2 d.) – amerikiečių kompozitorius ir pianistas. Tėvai kilę iš Lietuvos: tėvas (Kaplanas) – iš Šiaulių, mama – iš Vištyčio. Padėjęs sukurti savitą Amerikos muzikinės kompozicijos stilių, Koplandas buvo žinomas kaip „JAV kompozitorių dekanas“. Jo muzika padėjo moderniajai ir JAV liaudies muzikai pasiekti pusiausvyrą. Atvira, lėtai besikeičianti daugelio Arono darbų harmonija atspindėjo platų JAV kraštovaizdį. Koplandas taip pat buvo mokytojas, kritikas, rašytojas ir dirigentas.